વાર્તા : રાજા નટવરલાલ ફિલ્મ એક ગઠિયા રાજા (ઇમરાન હાશમી) અને તેના જિગરજાન મિત્ર રાઘવ (દીપક તિજોરી)ની મૈત્રીથી શરુ થાય છે. બંને એક-બીજાને ખૂબ પ્રેમ કરે છે અને સાથે મળી નાની-મોટી ચોરીઓ કરે છે, પણ એક દિવસ મોટો હાથ મારવાના ચક્કરમાં રાઘવનું ખૂન થઈ જાય છે. ખૂન પાછળ મોટા માફિયા અને ક્રિમિનલ વર્દા યાદવ (કે કે મેનન)નો હાથ હોય છે. રાજા તેનાથી બદલો લેવાનો સંકલ્પ કરે છે, પણ તે એકલો છે. તે જ સમયે તેની મુલાકાત તેના કરતા મોટા ગઠિયા યોગી (પરેશ રાવલ) સાથે થાય છે કે જે વર્દાને પહોંચી વળવા માટે રાજાની મદદ કરે છે. દરમિયાન રાજાની પ્રેમિકા જિયા (હુમૈમા મલિક) એક બાર ડાન્સર છે. તે પણ રાજાની મદદ કરે છે. હવે જોવાનું એ રહે છે કે રાજા કઈ રીતે વર્દાનું કામ તમામ કરે છે?